ค่าครองชีพยังพุ่งสูง เหตุเงินเฟ้อเฉลี่ย 5-6% หนี้ครัวเรือนเพิ่ม
นักวิชาการชี้ เงินเฟ้อเฉลี่ย 5-6% ทำค่าครองชีพสูง ห่วงหนี้ครัวเรือน และหนี้เอกชนพุ่งไม่หยุด หากรัฐบาลไม่เร่งช่วยจะสร้างปัญหาได้


15 พ.ค. 2565

รศ. ดร. อนุสรณ์ ธรรมใจ อดีตคณบดีคณะเศรษฐศาสตร์ ม. รังสิต เปิดเผยว่า การเปิดประเทศจะทำให้เศรษฐกิจไทยขยายตัวได้ดีขึ้น ทั้งด้านการท่องเที่ยวและการลงทุนภาคเอกชน แต่ค่าครองชีพ ต้นทุนการผลิตสูง และอัตราเงินเฟ้อจะเป็นปัญหาใหญ่ของเศรษฐกิจไทย คาดจะพุ่งสูงสุดในไตรมาส 3 หลังจากนั้นราคากดดันราคาพลังงานน่าจะคลี่คลายลงจากสงครามยูเครนที่น่าจะยุติลงได้ในไตรมาส 4 เงินเฟ้อเฉลี่ยจะอยู่ที่ 5-6%นอกจากนี้ แม้นระบบการเงินโดยรวมของประเทศยังคงมีเสถียรภาพ แต่ภาคครัวเรือนและภาคธุรกิจยังมีสัดส่วนหนี้สินต่อทุน หนี้สินต่อรายได้ในระดับสูงทั้งนี้ รัฐบาลจำเป็นต้องมีการปรับโครงสร้างหนี้อย่างยั่งยืนด้วยการเพิ่มศักยภาพในการหารายได้และความสามารถในการชำระหนี้ในระยะยาวของลูกหนี้ เพื่อไม่ให้ส่งผลกระทบเศรษฐกิจ